**NOTA DE FUNDAMENTARE**

**la proiectul Hotărârii Guvernului pentru modificarea   
Hotărârii Guvernului nr. 1003/2014 pentru aprobarea regulamentelor   
privind cerințele de etichetare energetică a unor produse cu impact energetic**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul Hotărârii Guvernului pentru modificarea Hotărârii Guvernului nr. 1003/2014 pentru aprobarea regulamentelor privind cerințele de etichetare energetică a unor produse cu impact energetic (în continuare – *Proiectul hotărârii*) a fost elaborat de Ministerul Energiei, cu suportul Secretariatului Comunității Energetice în cadrul proiectului EU4Energy. |
| **2. Condițiile ce au impus elaborarea proiectului actului normativ** |
| *2.1. Temeiul legal sau, după caz, sursa proiectului actului normativ*  Proiectul hotărârii a fost elaborat în temeiul art. 4, lit. a) a Legii nr. 306/2023 privind etichetarea produselor cu impact energetic (Monitorul Oficial al Republicii Moldova, 2023, nr.426-429, art. 738), care prevede atribuția Guvernului de a aproba acte normative privind etichetarea produselor cu impact energetic.  Astfel, în cadrul exercițiului actual de modificare a Hotărârii Guvernului nr. 1003/2014, următoarele modificări și completări sunt operate:   1. transpunerea unor regulamente europene noi, precum: 2. Regulamentul delegat (UE) 2015/1094 al Comisiei din 5 mai 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a dulapurilor frigorifice de depozitare profesionale *(în continuare - Regulamentul 2015/1094)*; 3. Regulamentul delegat (UE) 2015/1186 al Comisiei din 24 aprilie 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a aparatelor pentru încălzire locală *(în continuare - Regulamentul 2015/1186)*; 4. Regulamentul delegat (UE) 1254/2014 al Comisiei din 11 iulie 2014 de completare a Directivei 2010/30/UE a Parlamentului European și a Consiliului cu privire la cerințele de etichetare energetică aplicabile unităților de ventilație rezidențiale *(în continuare - Regulamentul 1254/2014)*; 5. Regulamentul delegat (UE) 2015/1187 al Comisiei din 27 aprilie 2015 de completare a Directivei 2010/30/UE a Parlamentului European și a Consiliului în ceea ce privește etichetarea energetică a cazanelor cu combustibil solid și a pachetelor de cazan cu combustibil solid, instalații de încălzire suplimentare, regulatoare de temperatură și dispozitive solare *(în continuare - Regulamentul 2015/1187)*; 6. Regulamentul delegat (UE) nr. 2023/1669 al Comisiei din 16 iunie 2023 de completare a Regulamentului (UE) 2017/1369 al Parlamentului European și al Consiliului în ceea ce privește etichetarea energetică a telefoanelor inteligente și a tabletelor de tip „slate” *(în continuare - Regulamentul 2023/1669)*; 7. modificarea unor regulamente disponibile și incluse la zi în anexă la HG 1003/2014, precum: 8. Regulamentul cu privire la cerințele de etichetare energetică a uscătoarelor de rufe de uz casnic cu tambur, din anexa nr.1 la hotărârea prenotată; 9. Regulamentul cu privire la cerințele de etichetare energetică a aparatelor de climatizare, din anexa nr.2 la hotărârea prenotată; 10. Regulamentul cu privire la cerințele de etichetare energetică a cuptoarelor și a hotelor de bucătărie de uz casnic, din anexa nr.3 la hotărârea prenotată; 11. Regulamentul cu privire la cerințele de etichetare energetică a instalațiilor pentru încălzirea apei, a rezervoarelor pentru apă caldă și a pachetelor de instalație pentru încălzirea apei și dispozitiv solar, din anexa nr.10 la hotărârea prenotată  *(în continuare – Regulament cu privire la cerințele de etichetare a instalațiilor pentru încălzirea apei);* 12. Regulamentul cu privire la cerințele de etichetare energetică a instalațiilor pentru încălzirea incintelor, a instalațiilor de încălzire cu funcție dublă, a pachetelor de instalație pentru încălzirea incintelor, regulator de temperatură și dispozitiv solar și a pachetelor de instalație de încălzire cu funcție dublă, regulator de temperatură și dispozitiv solar, din anexa nr.11 la hotărârea prenotată *(în continuare – Regulament cu privire la cerințele de etichetare energetică a instalațiilor pentru încălzirea incintelor);*   Totodată, merită a fi precizat faptul că prin efectul Legii nr. 117 din 23.12.2009 pentru aderarea Republicii Moldova la Tratatul de constituire a Comunității Energetice, Guvernul s-a angajat să transpună acquis-ul european în domeniul energetic, inclusiv de pe segmentul etichetării energetice.  Astfel, obligația de transpunere a Regulamentelor EU listate mai sus (cu excepția Regulamentului 2023/1669) este obiectul următoarelor decizii ale Consiliului Ministerial al Comunității Energetice:   * Regulamentul 2015/1094, Regulamentul 2015/1186, Regulamentul 1254/2014 și Regulamentul 2015/1187 – Decizia Consiliului Ministerial nr. 2018/03/MC-EnC[[1]](#footnote-1) * Regulamentul cu privire la cerințele de etichetare energetică a uscătoarelor de rufe de uz casnic cu tambur, Regulamentul cu privire la cerințele de etichetare energetică a aparatelor de climatizare, Regulamentul cu privire la cerințele de etichetare energetică a cuptoarelor și a hotelor de bucătărie de uz casnic, Regulament cu privire la cerințele de etichetare a instalațiilor pentru încălzirea apei, Regulament cu privire la cerințele de etichetare energetică a instalațiilor pentru încălzirea incintelor – Decizia Consiliului Ministerial nr. D/2014/02/MC-ENC[[2]](#footnote-2), modificată prin Decizia. nr. 2018/03/MC-EnC[[3]](#footnote-3) |
| *2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative* |
| În conformitate cu publicația Biroului Național de Statistică din anul 2022 „Consumul de energie în gospodăriile casnice”,   * cca. 51,4% din gospodăriile casnice cunosc despre noțiunea de clasă energetică și care sunt cele mai importante caracteristici ale unui produs; * cca. 45,1% din gospodării se ghidează de etichetele energetice la achiziționarea unui produs cu impact energetic, * și doar în cazul a 13,3% din gospodării, performanța energetică a unui produs este factorul determinant la selectarea acestuia.   Astfel, putem conchide asupra faptului că fiecare al doilea moldovean, la achiziția unui bun sau echipament pentru gospodăria sa, ține cont de eticheta energetică și, eventual, ia decizia în baza informației prezentate de aceasta. Respectiv, putem concluziona că în condițiile în care un anumit bun/echipament, nu este însoțit de respectiva informație, sau informația nu este una actualizată și duce consumatorul în eroare, decizia acestuia nu este corectă și statul prin inacțiunile sale l-a pus într-o situația nefavorabilă – a achiziționat u n bun neperformant, a irosit mijloace financiare.  Figura 1. Cercetarea „Consumul de energie în gospodăriile casnice”.  Ediția 2022, Pagina de titlu  Mai mult, statul este la fel un perdant întrucât respectivul consumator, prin investiția sa, nu va contribui la politicile naționale de eficientizare a consumului de energie, iar Guvernul, în consecință, ar trebui să identifice mijloace financiare suplimentare pentru a investi în alte măsuri de eficientizare a consumului, pentru a ”recupera” economiile de energie „ratate” de consumatorii care nu au procurat echipament mai eficient energetic, deși au avut această intenție.  În același timp, similar datelor oferite de BNS, aducem drept exemplu figura 2 care demonstrează care este relevanța/ importanța etichetei energetice, în calitate de instrument ce poate determina decizia consumatorului final, la nivelul Uniunii Europene, unde 79% din respondenți au confirmat că se lasă ghidați de etichetele energetice.  Figura 2. Relevanța etichetei energetice în UE  *Sursa*: Comisia Europeană, 2019, Barometrul Special 492  Comisia Europeană a estimat că politicile sale de etichetare energetică, la nivel de Uniune, ar putea fi responsabile de cca. 230 Mtoe economii de energie finală[[4]](#footnote-4), sau, în termeni monetari, cca. 285 EUR/ anual în bugetul unei familii medii europene.  Prin urmare, conchidem asupra faptului că Guvernul are obligația de a oferi, atât cetățenilor, câr și întreprinderilor din sectorul real al economiei, posibilitatea de a efectua achiziția de echipamente pentru propria gospodărie sau pentur propriile necesități, în cunoștință de cauză. Două cele mai relevante instrumente a fi utilizate în acest sens sunt:   * cerințele de proiectare ecologică (subiectul unei alte reglementări), și * cerințele privind etichetarea energetică a produselor cu impact energetic – subiectul actualei intervenții.   Implementarea Legii nr. 306/2023 este asigurată prin intermediul a două hotărâri distincte ale Guvernului, și anume:   * HG 685/2018 pentru aprobarea Regulamentului cu privire la etichetarea pneurilor; * HG 1003/2014 pentru aprobarea regulamentelor privind cerințele de etichetare energetică a unor produse cu impact energetic, care vizează următoarele grupe de produse/ echipamente: * uscătoare de rufe de uz casnic cu tambur; * aparate de climatizare; * cuptoare și hote de bucătărie de uz casnic; * instalații pentru încălzirea apei, rezervoare pentru apă caldă și pachete de instalație pentru încălzirea apei și dispozitiv solar; * instalații pentru încălzirea incintelor, instalații de încălzire cu funcție dublă, pachete de instalație pentru încălzirea incintelor, regulator de temperatură și dispozitiv solar și pachete de instalație de încălzire cu funcție dublă, regulator de temperatură și dispozitiv solar; * aparate frigorifice; * mașini de spălat rufe de uz casnic și mașini de spălat și uscat rufe de uz casnic; * surse de lumină; * mașini de spălat vase de uz casnic; * afișaje electronice.   În procesul de informare a consumatorilor prin intermediul etichetelor, trebuie de ținut cont și de progresul tehnologic și îmbunătățirea performanței echipamentelor. În acest context a vut loc modificarea/ actualizarea de către Comisia Europeană a regulamentelor delegate în ceea ce privește etichetarea energetică a mai multor categorii de echipamente, care impune modificarea și a cadrului juridic național cu incidență în domeniul etichetării energetice, prin actualizarea regulamentelor în vigoare relevante sau prin adoptarea unor regulamente noi.  Precizăm că adoptarea acestor modificări sau aprobarea de noi regulamente este un imperativ și-o obligație legală în contextul statutului Republicii Moldova de Parte Contractantă în cadrul Comunității Energetice – a se vedea deciziile Consiliului Ministerial menționate mai sus, dar și a statului de țară candidat pentru aderare la Uniunea Europeană – acordat în Iunie 2022.  Pornind de la obiectivul dual al intervenției în cauză, și anume de transpunere a unor regulamente noi și de modificare/actualizare a celor existente, putem conchide că la zi, achiziția de echipamente de către gospodăriile casnice și întreprinderile din Republica Moldova are loc în condițiile unui lipse de informații cu privire la performanța energetică a acestora sau, detaliile la care au acces subiecții economiei naționale, nu sunt tocmai cele mai actuale.  Dacă ar fi să punctăm asupra logicii din spatele stabilirii unor etichete energetice pentru anumite echipamente, trebuie să analizăm problematica/ problematicile pe care le-au identificat și pe care și-au propus instituțiile europene să le rezolve la etapa analizei impactului politicilor de etichetare. Mai jos am prezentat cele mai ”notabile” problematici identificate în UE, care sunt în mare parte specifice categoriei de produs reglementat, și care sunt actuale și pentru piața locală.  Astfel, dacă am analiza segmentul *unități de condensare și chilere* (ca parte a unui segment mai larg de echipamente ce include și dulapurilor frigorifice de depozitare profesionale), a *unităților de ventilare rezidențială, a aparatelor pentru încălzire locală* saua *cazanelor pe combustibil solid, al telefoanelor inteligente și tabletelor,* a fost stabilit că piața acestor produse este condusă în principal de prețul de achiziție al respectivelor unități. Acest lucru se întâmplă în pofida faptului că tehnologiile cost-eficiente care economisesc energie sunt disponibile și că respectivele produse sunt cumpărate de profesioniști/companii specializate care ar putea avea o expertiză mai mare decât consumatorul mediu și, prin urmare, ar putea evalua mai bine compromisurile dintre prețul de achiziție și costul de utilizare. Acest lucru este adevărat pentru o minoritate de cumpărători, în general companii mari și/sau companii care operează în sectoare unde costurile cu energia reprezintă o parte mare din costurile totale.  Cu toate acestea, marea majoritate a companiilor și a gospodăriilor casnice se concentrează doar pe preț. Există multiple motive în spatele acestei situații, precum ar fi:   * achiziția de echipament nou, ca și regulă generală, nu este efectuată de utilizatorul final, ci de un instalator/companie specializată, care nu suportă costurile cu electricitatea și trebuie să opereze pe o piață foarte competitivă. În consecință, aceasta tinde să reducă costurile la minimum, incluzând produsele cele mai ieftine în oferta sa; * factura de electricitate reprezintă, pentru mulți agenți economici, un procent mic din costurile totale, astfel încât au puțină motivație să se concentreze asupra acestui factor; * încercarea companiilor și a gospodăriilor casnice de a se documenta cu tehnologiile disponibile pe piață, le-ar costa mult timp și efort să obțină informațiile necesare pentru a compara performanța energetică a diferitelor produse, deoarece nu există un instrument ușor de folosit, cum ar fi o etichetă sau alte informații de performanță ușor de utilizat pentru a face acest lucru. Mai mult ca atât, performanța energetică declarată de producător este exprimată într-o unitate - COP, care acoperă doar performanța la sarcină completă și, prin urmare, nu reflectă performanța în utilizarea reală cu temperaturi ambientale variabile și modele de încărcare.   În consecință, cumpărătorii continuă să se concentreze pe prețul de achiziție, soluțiile tehnologice disponibile care îmbunătățesc performanța energetică întâmpină dificultăți în a-și găsi locul pe piață și potențialul de îmbunătățire rămâne în mare parte neexploatat.  O analiză a principalelor bariere care împiedică realizarea potențialului substanțial de economisire a energiei și îmbunătățire a mediului ambiant, prin reducerea emisiilor, la etapa de achiziționarea unui echipament, ar putea fi grupate și prezentate în felul următor.   1. *Lipsa reglementărilor sau deficiența acestora*   În prezent, nu există o legislație specifică în Republica Moldova care ar reglementa consumul de energie și emisiile produselor vizate de respectiva intervenție (cu excepția produselor pentru care se propune actualizarea regulamentelor în vigoare). Un produs ”oarecum” reglementat, prin prisma calității combustibilului utilizat, ar fi cazanele pe biocombustibil solid – a se vedea Reglementarea tehnică cu privire la biocombustibilul solid (aprobată prin HG nr. 1070/2013). Tot aici pot fi menționată și existența normativelor naționale cu privire la confortul și calității aerului interior. Cu toate acestea, este greșit a crede că reglementarea combustibilului sau a calității aerului interior ar putea asigura utilizarea de către consumatorii finali a celor mai optime, din punct de vedere a costurilor, soluții tehnologice. Respectiv, etichetarea cazanelor pe combustibil solid – atât biocombustibili, cât și cărbune, etc., sau a soluțiilor de ventilație, este un imperativ.  De precizat că la nivel de UE, au fost atestate situații în care statele membre au abordat parametrii de mediu ai echipamentelor prin reglementări naționale. De asemenea, lipsa unor metodologii și norme armonizate pentru măsurarea emisiilor, cum ar fi PM în cazul cazanelor pe combustibili solizi, a dus la o variabilitate considerabilă a metodelor de testare și a reglementărilor naționale în UE.   1. *Externalitate negativă[[5]](#footnote-5)*   Nu există un interes comun pentru reducerea emisiilor, inclusiv a celor de PM (i.e. particule în suspensie), OGC (carbon organic gazos) și CO (monoxid de carbon), care sunt caracteristice echipamentelor de ardere a combustibililor, deoarece emiterea acestor substanțe în mediul înconjurător este gratuită.  Costurile externe, cum ar fi cele de sănătate, nu sunt incluse în prețurile combustibililor sau în alte costuri operaționale. Din această cauză, alegerile consumatorilor și producătorilor se bazează pe costurile operaționale, care nu reflectă costurile de mediu sau de sănătate pentru societate.  Această deficiență a pieței se aplică atât echipamentelor ineficiente energetic, cât și încălzitoarelor pe combustibili solizi, gazoși sau lichizi, cât și celor electrice. Creșterea emisiilor de particule în ultimii ani generate de către instalațiile mici de combustie cu combustibil solid (e.g. sobe, șeminee, etc.) este îngrijorătoare din trei motive: amenințarea pentru sănătatea umană, legislația strictă de control al emisiilor pentru alte surse de poluare și strategiile privind gazele cu efect de seră și țintele pentru energia regenerabilă care favorizează utilizarea crescută a lemnului și a biomasei în instalații mici de combustie.   1. *Asimetria informației disponibile*   Unul dintre principalele motive pentru vânzările persistente de echipamente ineficiente energetic, sau încălzitoare locale de spațiu cu eficiență scăzută, este că deciziile de achiziție ale utilizatorilor finali nu se bazează pe costurile pe durata de viață a produselor, ci mai degrabă pe prețul de achiziție și alți factori precum disponibilitatea, serviciul sau instalația existentă. Informațiile necesare despre tehnologiile disponibile și impactul lor pot fi greu de localizat și/sau de înțeles. Această problemă este amplificată de lipsa calificării și a stimulentelor economice pentru comercianții angro, retaileri și instalatori/companiile specializate care oferă sfaturi utilizatorilor finali.  Un aspect specific unităților de ventilație rezidențiale, ține de faptul că unele părți ale populației nu au o asociere pozitivă cu ventilația mecanică prin conducte. Conductele poluate și sindromul „clădirilor bolnave” încă au o reputație proastă, deși acestea erau tipice soluțiilor vechi. Pe de altă parte, imaginea negativă este asociată cu un grup mic și în scădere. Persoanele care suferă de probleme respiratorii, vârstnicii și copiii (în special cei din școli) sunt susținători puternici ai beneficiilor pentru sănătate aduse de ventilația mecanică.   1. *Alte bariere*   O altă barieră, specifică instalațiilor de combustie cu combustibil solid, și menționată la pct. 1 de mai sus, ține de abordarea parțială a problematicii ineficienței soluției prin măsuri de implementare a politicilor de stabilire a cerințelor de proiectare ecologică – a se vedea Legea 151/2014 privind cerințele în materie de proiectare ecologică aplicabile produselor cu impact energetic și Hotărârea Guvernului nr. 750/2016 pentru aprobarea regulamentelor privind cerințele în materie de proiectare ecologică aplicabile produselor cu impact energetic.  Aceste probleme includ calitatea și selecția combustibilului solid folosit, utilizarea ”tradițională” a cărbunelui sau arderea materialelor nerecomandate de producător, precum lemnul cu conținut ridicat de umiditate. Alte exemple sunt instalațiile de încălzire supradimensionate, sistemele de coșuri de fum insuficiente, precum și întreținerea inadecvată sau reglarea manuală/automată a controlului aerului. Pentru unii utilizatori, cum ar fi proprietarii de păduri, sau utilizatorii care au acces la resurse lemnoase ieftine, auto-colectate sau tăiate ilegal, costurile pe durata de viață pot părea mult mai puțin relevante datorită costurilor primare foarte scăzute pentru obținerea combustibililor solizi din biomasă. |
| **3. Obiectivele urmărite și soluțiile propuse** |
| *3.1. Principalele prevederi ale proiectului și evidențierea elementelor noi*  Obiectivele intervenției actuale sunt duale, și anume –   1. adoptarea unor reglementări noi de etichetare pentru 5 grupuri de produse precum sunt:    1. dulapuri frigorifice de depozitare profesionale;    2. aparate pentru încălzire locală;    3. unități de ventilație rezidențiale;    4. cazane cu combustibil solid și pachete de cazan cu combustibil solid, instalații de încălzire suplimentare, regulatoare de temperatură și dispozitive solare;    5. telefoane inteligente și tablete de tip „slate”; 2. modificarea, prin actualizare, a reglementărilor aferente unui număr de 5 produse care astăzi fac obiectul HG 1003/2014, și anume –    1. uscătoare de rufe de uz casnic cu tambur ;    2. aparate de climatizare;    3. cuptoare și a hotelor de bucătărie de uz casnic;    4. instalații pentru încălzirea apei, rezervoarelor pentru apă caldă și pachete de instalație pentru încălzirea apei și dispozitiv solar;    5. instalații pentru încălzirea incintelor, instalații de încălzire cu funcție dublă, pachete de instalație pentru încălzirea incintelor, regulator de temperatură și dispozitiv solar și pachetelor de instalație de încălzire cu funcție dublă, regulator de temperatură și dispozitiv solar,   Astfel, pentru regulamentele în transpunere, și care vizează stabilirea cerințelor de etichetare energetică pentru dulapurile frigorifice de depozitare profesionale, aparatele pentru încălzire locală, unitățile de ventilație rezidențiale, cazanele cu combustibil solid, inclusiv pachetele de cazan cu combustibil solid, instalații de încălzire suplimentare, regulatoare de temperatură și dispozitive solare, telefoanele inteligente și tabletele, structura acestora este una identică și include:  *I. Dispoziții generale și domeniul de aplicare*   * se stabilește grupa de produse în raport cu care noile prevederi sunt obligatorii * se stabilesc grupurile de produse în raport cu care prevederile nu se aplică   *II. Noțiuni*  În sensul fiecărui regulament, sunt stabilite o serie de noțiuni caracteristice produsului.  *III. Responsabilitățile furnizorilor de echipamente cu impact energetic* (i.e. producătorii de echipamente sau importatorii)  Setul de atribuții impus producătorilor, în situațiile în care aceștia există, sau importatorilor (o practică caracteristică Republicii Moldova), nu se diferențiază în dependență de produsul vizat de regulament, și include:  a) fiecare unitate de produs urmează să fie însoțită de o etichetă imprimată în formatul stabilit, de regulă, în anexa III a fiecărui regulament;  b) anumite informații tehnice despre produs, stabiliți în anexa V a regulamentelor, urmează a prezentați în fișa produsului, care este pusă la dispoziție gratuit, în format electronic;  c) la cererea expresă a comerciantului (care plasează produsul pe piață), fișa cu informații despre produs se pune la dispoziție în format imprimat, în mod gratuit;  d) conținutul documentației tehnice, astfel cum este stabilit în anexa VI, se pune la dispoziția Inspectoratului de Stat pentru Supravegherea Produselor Nealimentare și Protecția Consumatorilor;  e) orice publicitate vizuală pentru un anumit model de echipament trebuie să conțină clasa de eficiență energetică și gama de clase de eficiență astfel cum sunt disponibile pe etichetă, informația fiind prezentată în conformitate cu anexa VII și cu anexa VIII la regulamente;  f) orice material promoțional tehnic referitor la un anumit model echipament, inclusiv materialele promoționale tehnice disponibile pe internet, care descriu parametrii săi tehnici specifici, indică clasa de eficiență energetică a modelului respectiv și gama de clase de eficiență energetică astfel cum sunt disponibile pe etichetă, în conformitate cu anexa VII;  g) o etichetă electronică, având formatul și conținutul informativ stabilite în anexa III, trebuie pusă la dispoziția comercianților pentru fiecare model de echipament înregistrat în baza de date UE a produselor. În cazul modelelor introduse numai pe piața Părților Contractante (printre care și Republica Moldova) și care nu sunt înregistrate în baza de date a UE a produselor, eticheta va fi generată fără sigla UE, iar codul QR va conduce consumatorul către pagina web a producătorului cu informațiile modelului în cauză;  h) o fișă electronică cu informații despre produs, având formatul și conținutul informativ stabilite în anexa V, este pusă la dispoziția comercianților pentru fiecare model de echipament.  *IV. Responsabilitățile comercianților de echipament cu impact energetic pe piața Republicii Moldova*  Regulile general-aplicabile pentru fiecare comerciant oricărui tip de produs sunt:  a) fiecare model prezentat la punctul de vânzare poartă eticheta pusă la dispoziție de furnizori, aceasta fiind afișată pe partea exterioară a aparatului sau agățată de acesta, astfel încât să poată fi văzută în mod clar;  b) în cazul vânzării la distanță, eticheta și fișa cu informații despre produs sunt furnizate în conformitate cu anexele VII și VIII;  c) orice publicitate vizuală pentru un anumit model de echipament, inclusiv pe internet, conține clasa de eficiență energetică și gama de clase de eficiență astfel cum sunt disponibile pe etichetă, în conformitate cu anexa V;  d) orice material promoțional tehnic referitor la un anumit model de echipament, inclusiv materialele promoționale tehnice disponibile pe internet, care descrie parametrii săi tehnici specifici, indică clasa de eficiență energetică a modelului respectiv și gama de clase de eficiență energetică astfel cum sunt disponibile pe etichetă, în conformitate cu anexa VII.  *V. Metode de măsurare*  Regulamentele stabilesc metode de măsurare și de calcul fiabile care urmează a fi respectate/ implementate de părțile vizate în capitolul III și IV de mai sus, atunci când obțin informații despre parametrii și performanța propriilor echipamente.  *VI. Procedura de verificare în scopul supravegherii pieței*  Inspectoratul de Stat pentru Supravegherea Produselor Nealimentare și Protecția Consumatorilor este autoritatea care ar urma să aplice o procedură prevăzută în anexa nr. VIII la regulamente atunci când verifică conformitatea clasei de eficiență energetică, a altor performanțe invocate de către producători.  Pentru o serie importantă de parametri, regulamentele furnizează toleranțe care ar putea fi aplicate de Inspectorat, având în vedere metodele mai simplificate de măsură pe care le poate aplica acesta, și care nu se aplică de către producătorul echipamentului la stabilirea performanței produsului său.  Regulamentele listate mai sus conțin un set de până la 8 sau 9 anexe (în dependență de produs), care includ:  *Anexa I*. Clasele de eficiență energetică aplicabile echipamentului  Anexele prezintă informații comprehensive despre clasele de performanță energetică, de la A+++ la G (pentru produsele care nu au fost supuse procesului de reclasificare).  *Anexa II*. Etichetele energetice, adaptate la fiecare produs  În anexa II la fiecare regulament sunt prezentate etichetele a fi pregătite de producător și afișate de către comerciant. Este indicat setul de parametri ce determină performanța echipamentului și care trebuie prezentat în etichetă.  Figurile 3 și 4 prezintă, drept exemplu, eticheta energetică ce însoțește dulapurilor frigorifice de depozitare profesionale (inclusiv dimensiunile prestabilite ale acestora), și demonstrează că performanța energetică a respectivului echipament este determinată de consumul de energie electrică într-un an. În același timp, este relevantă informația cu privire la volumele tuturor compartimentelor dulapului propriu-zis.    Figura 3. Eticheta energetică aplicabilă aparatelor frigorifice *(imaginea din stânga)*  Figura 4. Designul etichetei și parametrii prestabiliți ai acesteia  *(imaginea din dreapta)*  *Anexa III.* Fișa produsului  În fișa respectivă urmează a fi prezentate detalii administrative despre furnizorul (producător, importator) produsului, identificată marca și modelul echipamentului, precum și trebuie prezentați și descriși parametrii produsului.  *Anexa IV.* Documentația tehnică  Specificațiile tehnice detaliate despre produs sunt prezentate conform rigorilor prezentate în anexa respectivă.  *Anexa V*. Informațiile care trebuie furnizate în cazurile în care se consideră că utilizatorii finali nu pot vedea produsul expus decât pe internet  Sunt stabilite care informații se prezintă consumatorului în condițiile în care aceștia nu pot vedea produsele expuse decât pe internet.  *Anexa VI.* Informațiile care trebuie furnizate în cazul vânzării, închirierii sau cumpărării cu plata în rate pe internet  În mod obligatoriu, la comercializarea produsului pe internet, fiecare produs trebuie însoțit de eticheta energetică ”săgeata color”, după cum este prezentată în figura de mai sus.    Figura 5. Etichetă energetică utilizată la comercializarea produselor pe internet (afișarea imbricată)  *Anexa VII.* Metoda de calcul a indicelui de eficiență energetică  În cazul formulelor de calcul a indicelui de eficiență energetică (EEI) stabilit în Anexa 1, în condițiile în care nu stabilește valoarea EEI, regulamentul respectiv nu va conține o anexă separată priind Metoda de calcul a indicelui de eficiență energetică.  *Anexa VIII.* Măsurători și calcule  Anexa în cauză stabilește rigorile aferente modului în care sunt luate măsurătorile și produse calculele efectuate în scopul conformității și al verificării conformității cu cerințele unui anumit regulament.  *Anexa IX.* Verificarea conformității produselor de către autoritățile de supraveghere a pieței  Anexa în cauză stabilește modalitatea în care autoritatea responsabilă de supravegherea pieței, în cazul Republicii Moldova fiind vorba despre Inspectoratul de Stat pentru Supravegherea Produselor Nealimentare și Protecția Consumatorilor, ar urma să verifice, la necesitate, parametrii declarați de producători.  Cât privește setul de 5 regulamente ale căror prevederi urmează a fi modificate, intervenția de bază asupra acestora urmărește:   * alinierea prevederilor și noțiunilor utilizate de acestea la prevederile Legii nr. 306/2023, și anume substituirea noțiunii de „distribuitor” cu „comerciant”; * modificarea integrală a anexei privind Verificarea conformității produselor de către autoritățile de supraveghere a pieței.   Anexa, în redacția sa nouă, stabilește mai detaliat procedura de verificare a conformității unui model de produs cu cerințele prevăzute în regulament de către Inspectoratul de Stat pentru Supravegherea Produselor Nealimentare și Protecția Consumatorilor. În același timp, sunt stabilite toleranțele de verificare pe care le poate utiliza Inspectoratul. |
| *3.2. Opțiunile alternative analizate și motivele pentru care acestea nu au fost luate în considerare* |
| Pe lângă informarea consumatorului final cu privire al performanța energetică a echipamentului, obligația de aliniere a legislației naționale la acquis-ul comunitar este un angajament al statului în condițiile obținerii statutului de tară candidat la aderarea la Uniunea Europeană (UE) și deschiderea negocierilor de aderare a Republicii Moldova la Uniunea Europeană.  Respectiv, nu a fost identificată opțiunea alternativă celei de bază, și nu a fost analizată, punându-se accent pe necesitatea respectării angajamentelor asumate de Republica Moldova și informarea consumatorilor despre performanța echipamentelor disponibile pe piață, deciziile acestora având impact atât asupra bugetului gospodăriei, a gradului de securitate energetică a statului dar și a modului în care sunt combătute schimbările climatice. |
| **4. Analiza impactului de reglementare** |
| *4.1. Impactul asupra sectorului public*  Costurile aferente aprobării acestui set de Regulamente lipsesc, dat fiind faptul că, acestea nu propun crearea unui cadru nou instituțional. Mai mult, monitorizarea implementării Regulamentelor ar urma să fie efectuată de către Inspectoratul de Stat pentru Supravegherea Produselor Nealimentare și Protecția Consumatorilor /ISSPNPC/. Inspectoratului, în baza prevederii de la art. 7 al Legii nr. 306/2014, deja i-au fost stabilite atribuțiile privind implementarea politicii statului în domeniul produselor cu impact energetic.  La necesitate se vor prevede mijloace financiare pentru supravegherea pieței și efectuarea verificărilor, în laboratoare acreditate din exterior sau, după caz pentru instituirea sau acreditarea unui laborator existent pentru verificările corespunzătoare.  Conform prevederilor art. 11 alin 3) din Legea 306/2023 privind etichetarea produselor cu impact energetic, costurile aferente controlului documentelor și testării fizice a produsului în caz de neconformitate legea menționată sau cu reglementările tehnice aplicabile, sunt suportate de autoritatea de supraveghere a pieței.  Printre aceste costuri se regăsesc costurile aferente reutilării sau creării unui laborator, instituirii personalului și acreditării acestuia pentru verificarea indicilor prezentați pe etichetele pneurilor, stabiliți în regulament.  Totuși, o altă opțiune disponibilă, și probabil cea de bază, în condițiile unei piețe locale mici și a lipsei producătorilor domestici de echipament, ar fi stabilirea unei cooperări cu alte instituții similare din statele UE și cooperare în materie de obținere a accesului la activitățile de verificare a echipamentelor casnice prin prisma corespunderii performanțelor declarate de producător cu rezultatele testelor de verificare. În același timp, este de așteptat ca în viitorul apropiat, atât datorită statutului de Parte Contractantă în cadrul Comunității Energetice, cât și cel de țară candidat la aderare, Republica Moldova, prin intermediul ISSPNPC, să aibă acces la Registrul European al Produselor pentru Etichetare Energetică - EPREL (în En – European Product Registry for Energy Labelling[[6]](#footnote-6)). |
| *4.2. Impactul financiar și argumentarea costurilor estimative*  Costurile aferente aprobării acestui hotărâri sunt minore, deoarece nu este propusă crearea unui cadru instituțional nou. Implementarea politicii statului pe acest segment va fi realizată de către Inspectoratul de Stat pentru Supravegherea Produselor Nealimentare și Protecția Consumatorilor.  Conform datelor oficiale, în Republica Moldova nu există producători de echipamente vizate de proiectul promovat. Respectiv, toate produsele respective sunt importate din UE sau din alte state. Produsele companiilor europene, în mod evident sunt dotate cu etichetele necesare, iar producătorii din afara blocului comunitar își înzestrează producția cu etichete conforme regulamentelor UE întrucât țintesc piața europeană, alte state din cadrul Spațiului Economic European (precum ar fi Elveția, Norvegia), sau chiar cele 9 Părți Contractante la Comunitatea Energetică, care aplică aceleași reguli de etichetare energetică.  Prin urmare, cheltuielile bugetului de stat se vor limita la cheltuielile pentru supravegherea pieței. Acestea vor fi planificate de către ISSPNPC, în calitate de autoritate de supraveghere a pieței, cu respectarea cadrului normativ în vigoare, în dependență de probabilitatea apariției necesităților de a testa anumite echipamente. De menționat că la zi Inspectoratul nu a executat nicio verificare a echipamentelor reglementate prin HG 1003/2014 sau HG 750/2016.  În calitate de exemplu, pot fi oferite estimările organizației non-profit CLASP[[7]](#footnote-7), din anul 2019, cu privire la costurile aferente creării și rulării/operării activității unui laborator acreditat de testare a echipamentului electric/electronic.  Tabelul 1. Costurile de creare și cele operaționale aferente unui laborator   |  |  |  |  | | --- | --- | --- | --- | | **#** | **Echipament/Aparat** | **Cost creare laborator, USD** | **Costuri operaționale, USD/unitate verificată** | | 1. | Frigidere casnice | Echipament specific –  255.000-607.000 USD  Acreditare și calibrare –  10.000 USD | Costuri operaționale, precum și de mentenanță –  4.000 USD/an  Costuri testare AC –  480 – 2.360 USD/un. | | 2. | Aparat de aer condiționat /AC/ | Echipament specific –  353.000-655.000 USD  Acreditare și calibrare –  10.000 USD | Costuri operaționale, precum și de mentenanță –  12.000 USD/an  Costuri testare AC –  1.040 – 11.101 USD/un. | | 3. | Surse de iluminat | Echipament specific –  63.700-604.700 USD  Acreditare și calibrare –  10.000 USD | Costuri operaționale, precum și de mentenanță –  7.000 USD  Costuri testare –  24 - 1.200 USD/un. | | 4. | Motoare  (unități cu puterea cuprinsă între 0,75 kW și 75 kW) | Echipament specific –  186.200-380.000 USD  Acreditare și calibrare –  8.500 USD | Costuri operaționale, precum și de mentenanță –  4.000 USD  Costuri testare–  855 - 4.838 USD/un. |   Conform prevederilor art. 11, alin. 3) din Legea 306/2023 privind etichetarea produselor cu impact energetic, costurile aferente controlului documentelor și testării fizice a produsului în caz de neconformitate cu legea menționată sau cu reglementările tehnice aplicabile, sunt suportate de autoritatea de supraveghere a pieței*.* |
| *4.3. Impactul asupra sectorului privat*  Introducerea cadrului de reglementare cu privire la etichetarea categorii de echipamente vizate de respectiva hotărâre, va avea un impact pozitiv asupra tuturor participanților pieței: consumatori, autorități publice, producători, importatori și comercianții de astfel de produse*.*  Întrucât în Republica Moldova nu există niciun producător de echipamente vizate de noile regulamente, costurile asociate conformării cu reglementările și standardele relevante, în special pe partea de testare a performanței/clasei sau indicatorului de eficiență energetică, efectuarea testelor și pregătirii documentației tehnice solicitate de reglementările UE (implicit moldovenești, acolo unde sunt preluate și aplicate), sunt puse pe seama întreprinderilor producătoare din afara Republicii Moldova.  În tabelul 1 de mai sus au fost prezentate costurile estimative pentru efectuarea unor teste/verificări care, în eventualitatea apariției unor producători locali de cazane pe biomasă, echipamente de încălzire, ar putea fi suportate de către aceștia.  Referitor la obligația comercianților de a deține documentația tehnică aferentă echipamentelor, de a plasa etichetele în locurile indicate în regulamente, atât în condițiile comercializării acestora în magazine, precum și de a prezenta, la solicitare, detalii și documentație tehnică consumatorilor sau autorităților de supraveghere, aceste sarcini reprezintă un set de atribuții și responsabilități naturale și inerente activității comercianților.  Cu toate acestea unicele eforturi financiare pe care le-ar putea avea în condițiile de azi un comerciant – având în vedere costurile sale inevitabile/ de bază aferente activității desfășurate – ar fi completarea informațiilor de pe paginile sale web cu detalii despre clasa de performanță energetică a produsului, inclusiv plasarea versiunii electronice a etichetei. Astfel, pornind de la ipoteza că respectivele activități ar putea fi executate de un specialist-începător, costurile ar fi de cuprinse în intervalul 15-20 MDL/produs.  Cu referire la calendarul de punere în aplicare al noilor reglementări, trebuie să facem diferență dintre produsele care la zi fac obiectul unor regulamente în vigoare, față de echipamentele care urmează a fi introduse în HG nr. 1003/2014. Astfel, propunem următoarea abordare față de produsele vizate de respectivul proiect de hotărâre:   1. regulamente și respectiv, produse, care vor intra în vigoare în termen de 12 luni de la data aprobării:  * dulapuri frigorifice de depozitare profesionale; * aparate pentru încălzire locală; * unități de ventilație rezidențiale; * cazane cu combustibil solid și pachete de cazan cu combustibil solid, instalații de încălzire suplimentare, regulatoare de temperatură și dispozitive solare; * telefoane inteligente și tablete de tip „slate”;  1. regulamente și respectiv, produse, care vor intra în vigoare în termen de una (1) lună de la data aprobării (termenul standard):  * uscătoare de rufe de uz casnic cu tambur ; * aparate de climatizare; * cuptoare și a hotelor de bucătărie de uz casnic; * instalații pentru încălzirea apei, rezervoarelor pentru apă caldă și pachete de instalație pentru încălzirea apei și dispozitiv solar; * instalații pentru încălzirea incintelor, instalații de încălzire cu funcție dublă, pachete de instalație pentru încălzirea incintelor, regulator de temperatură și dispozitiv solar și pachetelor de instalație de încălzire cu funcție dublă, regulator de temperatură și dispozitiv solar,   Abordarea diferențiată descrisă mai sus este determinată de faptul că produsele de la categoria I de mai sus nu au fost reglementate până la zi și, respectiv, piața, în persoana comercianților, are nevoie de timp pentru adaptare și inclusiv pentru vinderea produselor neconforme din stocuri, iar modificările la regulamentele ce vizează produsele din categoria II, sunt neesențiale și nu aduc obligații noi comercianților din piață. De precizat că perioada propusă de ”12 luni” ar urma să fie ”validată” cu agenții economici interesați în cadrul procedurii de consultări publice.  În contextul stocurilor și a informațiilor cu privire la numărul de echipamente importate din cele menționate la categoria I, prezentăm tabelele de mai jos pentru fiecare din produsele vizate:  Tabelul 2. Cantitatea și valoarea produselor importate vizate de proiectul hotărârii   |  |  |  |  |  |  |  |  | | --- | --- | --- | --- | --- | --- | --- | --- | | **#** | **Echipament** | **2021** | | **2022** | | **2023** | | | **unități** | **valoare,  *mii USD*** | **unități** | **valoare,  *mii USD*** | **unități** | **valoare,  *mii USD*** | | 1 | Dulapuri frigorifice de depozitare profesionale1 | 145,643 | 42,345 | 97,373 | 31,451 | 104,353 | 35,742 | | 2 | Aparate pentru încălzire locală2, și  cazane cu combustibil solid și pachete de cazan cu combustibil solid, instalații de încălzire suplimentare, regulatoare de temperatură și dispozitive solare2 | 1,561,056 | 53,072 | 1,882,559 | 73,383 | 1,453,900 | 64,152 | | 3 | Unități de ventilație rezidențiale3 | 56,996 | 13,873 | 83,600 | 20,879 | 166,167 | 19,119 | | 4 | Telefoane inteligente4 | 1,086,487 | 123,495 | 940,221 | 124,701 | 924,673 | 149,277 |   ***Sursa:*** Biroul Național de Statistică, Statisticile comerțului internațional cu mărfuri, Importurile Republicii Moldova în anii 2020-2022[[8]](#footnote-8) și anul 2023[[9]](#footnote-9), structurate pe mărfuri (la nivel de 4 cifre a Nomenclaturii Combinate a Mărfurilor) și pe țări de origine a acestora  ***Notă1***: Datele prezentate în tabel corespund unei grupe mai largi de produse, și anume Cod NCM 8418 „Frigidere, congelatoare si alte echipamente pentru producerea frigului, electrice sau nu; pompe de căldura altele decât mașinile si aparatele pentru condiționarea aerului de la poziția 8415:”  ***Notă2***: Datele prezentate în tabel corespund unei grupe mai largi de produse, și anume Cod NCM 7321 ” Sobe de încălzit, cazane cu vatra, mașini de gătit, cuptoare (inclusiv cele care pot fi utilizate suplimentar si la încălzirea centrala), grătare barbecue, placi radiante, reșouri cu gaze, plite de încălzit mâncarea si aparate neelectrice similare, pentru uz casnic, precum si părțile acestora, din fier sau din otel:”, Cod NCM 8403 ” Cazane pentru încălzire centrala, altele decât cele de la poziția 8402:”, Cod NCM 8516 ” Încălzitoare de apa, instantanee sau cu stocare si termoplonjoare electrice; aparate electrice pentru încălzirea încăperilor, a solului sau pentru utilizări similare; aparate electrotermice pentru coafura (de exemplu, uscătoare de par, căști pentru coafura, ondulatoare) sau pentru uscarea mâinilor; fiare electrice de calcat; alte aparate electrotermice pentru uz casnic; rezistente încălzitoare, altele decât cele de la poziția 8545:”.  ***Notă3***: Datele prezentate în tabel corespund unei grupe mai largi de produse, și anume Cod NCM 8415 „Mașini si aparate pentru condiționarea aerului, care au ventilator cu motor si dispozitive proprii de modificare a temperaturii si umidității, inclusiv cele la care umiditatea nu poate fi reglata separat  ***Notă4***: Datele prezentate în tabel corespund unei grupe mai înguste de produse, și anume Cod NCM 8517 „Aparate telefonice pentru beneficiari, inclusiv telefoanele inteligente si alte aparate telefonice pentru rețeaua de telefonie mobila si pentru alte rețele fără fir alte aparate pentru transmisia sau recepția vocii, a imaginii ori a altor date, inclusiv aparatele pentru comunicație, in rețele cu sau fără fir (cum ar fi o rețea locala ori o rețea de mare suprafața), altele decât aparatele de transmisie sau recepție de la pozițiile 8443, 8525, 8527 sau 8528:”  Deși valorile incluse în tabelul 2 includ o serie mai largă de produse decât cele vizate nemijlocit de proiectul hotărârii (e.g. frigiderele casnice sunt de asemenea incluse la poziția ”dulapuri frigorifice de depozitare profesionale, întrucât în spațiul public nu sunt date dezagregate), totuși, acestea subliniază necesitățile economiei naționale, precum și o oarecare tendință în descreștere, de satisfacere a necesităților populației, etc.  Figura 3. Țara de origine a unităților frigorifice importate în Republica Moldova în anul 2023  Figura 3 confirmă faptul, pe exemplul unităților frigorifice, că produsele importate în Republica Moldova pot fi de origine europeană – deci conforme reglementărilor UE privind etichetarea energetică și, după caz, cerințelor de proiectare ecologică (marcajul CE), cât și de origine chineză sau turcă. Este cunoscut faptul că producătorii din statele respective se conformează cerințelor stabilite de autoritățile UE întrucât piața Europeană este una din piețele de desfacere de bază a acestora.  Respectiv, conchidem că de pe urma acestei intervenții vor avea de câștigat inclusiv comercianții, întrucât eticheta energetică joacă rolul unui material informațional adițional, credibil, care sporește încrederea consumatorilor în alegerea făcută.  Totodată, lipsa unor politici de informare a consumatorului despre etichetarea produselor cu impact energetic ar duce la un consum mărit de energie la nivelul fiecărei gospodării sau afacere, implicit a cheltuielilor.  Cu privire la impactul respectivelor politici din perspectiva consumatorului de echipamente mai eficiente energetic, am putea oferi următoare rezultate ale analizei efectuate, per tip de categorie de echipament care se propune a fi introdus în HG nr. 1003/2014.   * Dulapurile frigorifice de depozitare profesionale   Deși frigiderele casnice au fost pe radarul politicilor europene de eficientizare a consumului de energie cu mult înainte de anul 2000 – lucru care a permis îmbunătățirea performanțelor acestor echipamente, Comisia Europeană a decis extinderea, abia în anii 2012-2014, a politicilor de etichetare a produselor cu impact energetic și asupra dulapurilor frigorifice de depozitare profesionale. O analiză a pieței[[10]](#footnote-10) efectuată în anul 2015 a permis formularea următoarelor concluzii:   * Frigiderele și congelatoarele comerciale și profesionale tipice consumă de 2 – 3 ori mai multă energie decât modelele cu cea mai bună eficiență disponibile. * Vitrinele frigorifice deschise consumă de 8 ori mai multă energie decât modelele cu cea mai bună eficiență disponibile. * Modelele domestice consumă de 5 – 10 ori mai puțină energie decât modelele cu cea mai bună eficiență disponibile.   Tabelul de mai jos prezintă date despre consumul mediul anual al produselor la care s-a făcut referire mai devreme.  *Notă:* BAT – cea mai bună tehnologie disponibilă la zi (En. BAT – Best Available Technologies)  Figura 4. Consumul anual de energie electrică, per tip de echipament  O analiză comparativă a performanței energetice a echipamentelor prezentate în Figura 4 și a celor documentate în baza de date TopTen.eu[[11]](#footnote-11) - un instrument online ce cuprinde date despre performanța energetică a unei liste extinse de echipamente - a permis stabilirea faptului că produsele puse la zi pe piața UE și-au mărit performanța în mediu cu 100-250%.  Respectiv, un efort de substituire a tuturor răcitoarelor de băuturi din magazinele naționale de un volum de 300-350 litri, în ipoteza că corespund unei performanțe medii europene din anul 2015, pe echipamente performante energetic conform standardelor la zi, economiile monetare ar putea depăși într-un scenariu optimist 500 milioane MDL, la un număr de cca. 100.000 de unități aflate ipotetic în uz.    Figura 5. Evoluția economiilor monetare și de energie, în dependență de nr. de răcoritoare  de băuturi vizate, într-un scenariu pesimist (PES) și optimist (OPT)  Figura 5 de mai sus prezintă interdependența dintre numărul de răcoritoare de băuturi substituite cu altele mai eficiente energetic și economiile energetice (în MWh/an, axa OY de pe stânga) și monetare (mii MDL, axa OY de pe stânga), în condițiile unui tarif pentru energia electrică de cca. 2,80 MDL/kWh (incl. TVA).  Formatul prezentării „concluziilor” respective este determinat de faptul că la zi lipsesc date, analize și estimări care ar putea preciza numărul de răcoritoare de băuturi utilizate în unitățile comerciale din Republica Moldova. Datele disponibile la zi și publicate de Biroul Național de Statistică, care sunt parțial relevante în cazul de față sunt numărul total de unități frigorifice importate anual (a se vedea Tabelul 2 de mai sus), precum și numărul unităților de comerț cu amănuntul ce a fost cuprins în perioada 2021-2023 în intervalul 11.421-11.573[[12]](#footnote-12) și care ar putea face uz de astfel de echipamente.  Diferența dintre scenariile pesimist și optimist este determinată de consumurile de energie electrică ale răcoritoarelor de băuturi în raport cu care au fost estimate economiile de energie. Astfel, în scenariul Optimist, economiile au fost estimate ca și diferența dintre un răcoritor standard utilizat în anii 2010-2015 și unul disponibil pe piață la zi, iar în cazul scenariului Pesimist – diferența a rezultat în urma comparării soluțiilor tehnologice standarde disponibile la zi și cea mai eficientă tehnologie disponibilă pe piață în perioada 2010-2015.  Un asemenea tablou ar putea fi prezentat și pentru un alt tip de unități frigorifice profesionale des întâlnite în magazinele și marketurile din Republica Moldova, și anume pentru congelatoarele pentru înghețată, cu un volum util de cca. 200-220 litri.    Figura 6. Evoluția economiilor monetare și de energie, în dependență de nr. de congelatoare pentru înghețată vizate, într-un scenariu pesimist (PES) și optimist (OPT)  Deși impactul „substituirii” congelatoarelor de tip vechi cu unele mai noi este la fel de benefic, în termeni de economii de energie și monetare, totuși, acesta este unul inferior economiilor estimate pentru răcoritoarele de băuturi și este limitat la cca. 120 milioane MDL pentru 100.000 unități aflate în uz.  În pofida impactului financiar major estimat mai sus pentru ambele produse, merită a fi menționat faptul că acesta, în termeni reali, ar fi unul mai mic. Acest lucru s-ar explica prin utilizarea la zi de către unitățile de comercializare cu amănuntul din țară a răcitoarelor pentru băuturi (inclusiv alte unități frigorifice) de performanță energetică ridicată.  Iar pentru a avea un tablou obiectiv cu privire la piața locală a electrocasnicelor și echipamentelor electrice, relevante politicilor de etichetare energetică și proiectare ecologică, analize detaliate ale ofertei și cererii (preferințelor consumatorilor) ar urma să fie elaborate de Centrul Național pentru Energie Durabilă și Inspectoratul de Stat pentru Supravegherea Produselor Nealimentare și Protecția Consumatorilor, pentru a stabili situația de facto privind utilizarea echipamentelor electrice de către subiecții economiei naționale, și să sprijine promovarea de către Ministerul Energiei a unor politici coerente și țintite. Respectiva monitorizare a pieței este deosebit de importantă în contextul implementării Planului Național Integrat privind Energia și Clima.   * Aparatele pentru încălzire locală /AÎL/ și  Cazanelor cu combustibil solid   Din categoria respectivă de echipamente cele mai cunoscute și utilizate în Republica Moldova sunt următoarele produse:  Figura 7. Cazan pe biocombustibil solid și aparat  pentru încălzire locală (cu o putere de până în 50 kW)   * cazanele pe biocombustibil solid, i.e. pe pelete și brichete, precum și * ”căminele” pe pelete.   Ambele produse sunt prezentate în Figura 8 alăturată. Acestea din urmă au fost instalate activ în perioada 2010 - 2018, grație suportul partenerilor de Dezvoltare, în special, atât în sectorul rezidențial, cât și public. Figura 8 prezintă o analiză a potențialului de obținere a unor economii energetice cât și monetare la nivel național, de pe urma dotării gospodăriilor casnice și a agenților economici cu cazane eficiente pe biocombustibili solizi pentru acoperirea necesarului de energie pentru încălzire și răcire. Ipotezele de calcul luate în considerare sunt:   * necesarul de energie termică ce ar putea fi ”optimizat”, este estimat prin deducerea din consumul final de energie (media anilor 2020-2022) a următoarelor componente – i) consum de produse petroliere, ii) consum de energie electrică, iii) consumul de energie termică în SACET (i.e. eliminarea urbilor), iv) consumul de gaze naturale (eliminarea consumatorilor ce utilizează gaze drept combustibil primar).   Mai sus a fost descrisă o formulă de determinare a necesarului de energie pentru „Încălzire și Răcire”, adoptată pentru prima dată în UE la elaborarea planurilor naționale de acțiuni pentru energie regenerabilă, prin deducerea consumurilor finale de energie electrică și produse petroliere din consumul final al țării.   * ”optimizarea” consumului de energie termică pentru „încălzire și răcire” – termenul din literatura de specialitate – are loc prin tranziția de la sobe și cazane ineficiente energetic (i.e. cu un randament ce nu depășește 30-35%) la cazane performante (95% randament nominal și cu o performanță pe durata sezonului de încălzire de 75-80%). * combustibilii utilizați la zi – lemne de foc (100%), la prețurile de piață la zi; * combustibilii utilizați ulterior – pelete (70%), lemne de foc (20%) și brichete (10%), la prețurile de piață la zi.   Figura 8. Interdependența dintre performanța  aparatelor pentur încălzire locală și economiile monetare  Rezultatele prezentate mai sus trebuie interpretate în felul următor – substituirea sobelor și echipamentelor învechite, cu randament redus, pe tehnologii performante, chiar și în pofida utilizării unor combustibili mai scumpi, poate genera economii. Prin combustibil scump se subînțelege utilizarea peletelor, în loc de lemne de foc.  De precizat că în vederea analizei sensibilității, în scenariul 1 (S1) din grafic, costul peletei este acceptat la nivelul comercializat la zi - cca. 5500 MDL/tona sau 0,324 MDL/MJ, iar pentru scenariul 2 (S2) – costul observat în perioada 2015-2018, în condițiile unei concurențe mai mari – 3200 MDL/tona sau 0,188 MDL/MJ.  Prin urmare, observăm că economiile monetare aferente unor asemenea politici ar putea atinge cca. 0,9-1 miliard MDL/an. Precizăm că nu au fost luate în considerare investițiile necesare în noul echipament de generare a energiei termice – fie aparate pentru încălzire locală, sau cazane pe biocombustibil solid.  Ce ține de telefoanele inteligente, observăm că cca. un milion de unități sunt importate anual. Totuși, numărul telefoanelor inteligente în uz cu siguranță este de cel puțin 3-4 ori mai mare, având în vedere numărul populației Republicii Moldova și faptul că unele persoane dețin 2 sau mai multe unități. Astfel, fiecare milion de telefoane aflate zilnic în uz sunt responsabile de consumuri anuale de energie de cca. 10,95-18,25 milioane kWh. Respectiva diferență este determinată de consumurile aferente unităților mai puțin eficiente – cca. 0,05 kWh/zi sau 18,25 kWh/an, și cele mai performante și eficiente – cca. 0,03 kWh/zi și 10,95 kWh/an.  Astfel, conchidem că Republica Moldova, sau cetățenii acesteia, ar putea reduce consumul anual de energie electrică (implicit importurile, fie de energie electrică – direct, sau de gaze naturale din care energia electrică este produsă de unitățile locale de generare) cu cca. 21,9 – 29,2 GWh, ceea ce reprezintă cca. 0,4-0,5% din consumul național, cât și economisi între 55 și 73 milioane MDL[[13]](#footnote-13).  Tot la subiectul telefoanelor inteligente și al tabletelor, merită a fi menționat faptul că prin politicile de etichetare se urmărește nu doar influențarea deciziilor consumatorilor de a utiliza unități mai eficiente energetic, dar care sunt descrise și de alte proprietăți peste media de piață. Astfel, noile reglementări de etichetare, care trebuie considerate împreună cu cerințele de proiectare ecologică (promovate la zi de minister), se concentrează pe măsuri de extindere a duratei de viață a produsului (reparabilitate, posibilitate de upgrade, durata de viață a bateriei). Creșterea duratei medii de viață, de exemplu de la 3,0 la 4,1 ani pentru un telefon inteligent de gamă medie, implică o scădere a vânzărilor anuale, cu același stoc și, implicit, o eficiență nu doar energetică, dar și una a materialelor și resurselor utilizate.  În același timp, o asemenea analiză cu privire la economiile de energie nu poate fi efectuată pentru unitățile de ventilație rezidențială, întrucât respectivele echipamente, în condițiile Republicii Moldova, ar avea în special misiunea de a crește confortul din apartamente și case. Respectiv, o gospodărie ar putea înregistra un consum de energie electrică în condițiile instalării unui sistem de ventilație ușor mai mare (estimat la valori sub 50 kWh/lună pentru o gospodărie de cca. 100 m2), a cărei cost este unul incomensurabil cu beneficiile majore oferite de un sistem de ventilare instalat într-un edificiu rezidențial.  Cu toate acestea, pentru a echipa consumatorul final cu cea mai relevantă și comparabilă informație despre performanța energetică a unui sistem de ventilație rezidențială, este imperativă aprobarea Regulamentului delegat (UE) 1254/2014.  Cu privire la setul II de regulamente din prezentul proiect, având în vedere intervenția minoră în textul acestora (în speță, doar la un din anexe), respectiva notă de fundamentare nu va descrie impactul așteptat de la implementarea celor cinci regulamente întrucât ele sunt deja în vigoare iar Ministerul a promovat AIR la acestea la etapa lor de consultare publică. |
| *4.4. Impactul social*  Aprobarea prezentului proiect de hotărâre de modificare a HG nr. 1003/2014 se așteaptă să aibă un impact social pozitiv, astfel încât persoanele fizice/gospodăriile casnice sau agenții economici care au calitatea de consumator vor avea posibilitatea de a face alegerea și a-și exercita drepturile de consumator, în deplină cunoștință de cauză.  Noile regulamente vor ”impulsiona” producătorii sau importatorii să ofere informații clare consumatorilor, vor stimula concurența între comercianți astfel încât soluțiile tehnologice care se bucură de cel mai optim raport preț-calitate să se bucure de interesul consumatorului. Mai mult decât atât, noile regulamente vor impulsiona creșterea eficienței energetice la nivel național și atenuarea impactului de mediu.  Calculele cu privire la impactul economic, în termeni de economii energetice și monetare de pe urma substituirii produselor ineficiente din dotare cu altele mult mai performante, a fost prezentat la capitolul 4,3.  *4.4.1. Impactul asupra datelor cu caracter personal*  Prezenta hotărâre nu stabilește careva cerințe care ar putea avea vreun impact asupra datelor cu caracter personal.  *4.4.2. Impactul asupra echității și egalității de gen*  Prezenta hotărâre nu stabilește careva cerințe care ar putea influența în mod diferit femeile, bărbații și minoritățile de gen. Totodată, acesta nu prevede promovarea unor măsuri de discriminare, ba din contra prin aprobarea proiectului se urmărește promovarea oportunitățile egale în toate domeniile vieții sociale, astfel încât fiecare cetățean să poată lua deciziile în cunoștință de cauză |
| *4.5. Impactul asupra mediului*  Aprobarea prezentei hotărâri, având în vederea faptul că va asigura o reducere a consumului de energia la nivel național, ar avea un impact pozitiv inclusiv asupra mediului și schimbărilor climatice. Respectiv, consolidarea cadrului juridic național privind etichetarea energetică este în deplină aliniere cu următoarele documente de politici - Programul național de adaptare la schimbările climatice până în anul 2030 (HG nr. 624/2023), Programul de dezvoltare cu emisii reduse al Republicii Moldova până în anul 2030 (HG nr. 659/2023), sau proiectul Planului Național Integrat privind Energia și Clima.  Reducerea consumului de energie electrică duce, în mod direct, la reducere emisiilor de gaze cu efect de seră. Astfel, în condițiile în care acceptăm un factor de emisii pentru energia electrică utilizată din rețea de 0,5073 tone CO2/MWh[[14]](#footnote-14), vedem în graficul de mai jos cum poate evolua valoarea emisiilor GES în dependență de numărul unităților frigorifice, după cum a fost descris în capitolul anterior.  Figura 9. Dependența reducerilor GES de numărul de unități friforifice substituite  Cât ține de aparatele pentru încălzire locală /AÎL/ și cazanelor cu combustibil solid, care am admis în ipotezele de calcul prezentate mai sus că ar substitui de regulă sobele din zonele rurale, reducerea emisiilor de gaze cu efect de seră ar fi determinată de o creștere considerabilă a randamentului la care are loc combustia biomasei.  Figura 10. Interdependența reducerii emisiilor de CO2 de randamentul echipamentelor  de valorificare a biocombustibilului solid (80% este randamentul mediu anual)  Merită a fi precizat faptul că reducerea emisiilor de CO2 urmare creșterii eficienței arderii biomasei/ lemnului de foc/ biocombustibililor solizi este doar unul dintre beneficiile identificate. Lista completă a poluaților a căror emitere în atmosferă ar fi redusă, este prezentată în tabelul de mai jos. Valorile emisiilor variază în dependență de valoarea economiilor de energie, după cu fost estimate și prezentate în Figura 8.   |  |  |  |  |  |  |  |  |  | | --- | --- | --- | --- | --- | --- | --- | --- | --- | | **#** | **Eficiența utilizării** | ***factor emisii*** | **Eficiența de ardere a combustibilului *[%]* și evoluția emisiilor de poluanți în atmosferă *[tone/an]*** | | | | | | | **45** | **55** | **65** | **75** | **85** | **95** | | 1 | Reduceri CO | 3440 kg/TJ | 19,022 | 31,127 | 39,507 | 45,653 | 50,352 | 54,062 | | 2 | Reduceri PM2.5 | 375 kg/TJ | 2,074 | 3,393 | 4,307 | 4,977 | 5,489 | 5,893 | | 3 | Reduceri BC | 22 kg/TJ | 122 | 199 | 253 | 292 | 322 | 346 | | 4 | Reduceri NOx | 90 kg/TJ | 498 | 814 | 1,034 | 1,194 | 1,317 | 1,414 | | 5 | Reduceri SO2 | 14 kg/TJ | 77 | 127 | 161 | 186 | 205 | 220 | | 6 | Reduceri CH4 | 140 kg/TJ | 774 | 1,267 | 1,608 | 1,858 | 2,049 | 2,200 | | 7 | Reduceri NMVOC | 465 kg/TJ | 2,571 | 4,208 | 5,340 | 6,171 | 6,806 | 7,308 |   Tabelul 3. Impactul benefic asupra omului și mediului prin sporirea eficienței arderii combustibilului din biomasă  ***Note:*** **BC** – „black carbon” sau „carbonul negru” - poluant atmosferic format prin combustia incompletă a combustibililor fosili, a biocombustibililor și a biomasei. Este o componentă majoră a funinginii și are un impact semnificativ asupra încălzirii globale și sănătății umane în special asupra sistemului respirator și al celui cardiovascular)  **NMVOC** - (compușii organici volatili non-metani), cu un impact semnificativ atât asupra sănătății umane, cât și asupra mediului. Expunerea la acești compuși poate provoca iritații ale tractului respirator, agrava astmul și alte boli respiratorii și poate afecta funcția pulmonară pe termen lung. De asemenea, unii NMVOC, cum ar fi benzenul și formaldehida, pot afecta sistemul nervos central, provocând dureri de cap, amețeli și oboseală, iar expunerea prelungită la aceștia poate crește riscul de leucemie și alte tipuri de cancer. Contactul cu vapori de NMVOC poate irita ochii și pielea, iar expunerea la anumite NMVOC poate contribui la probleme cardiovasculare, inclusiv hipertensiune arterială.  În ceea ce privește mediul, NMVOC-urile reacționează cu oxizii de azot în prezența luminii solare, formând ozon la nivelul solului, un component major al smogului fotochimic care afectează calitatea aerului. Aceste compuși contribuie, de asemenea, la formarea particulelor fine (PM2.5), care pot pătrunde adânc în plămâni și cauza probleme respiratorii și cardiovasculare. Poluarea cu NMVOC poate afecta vegetația și ecosistemele prin reducerea fotosintezei și a creșterii plantelor și poate contribui la acidificarea solului și a apei |
| *4.6. Alte impacturi și informații relevante* |
| Impactul benefic al politicilor de etichetare a produselor cu impact energetic, pe lângă reducerea „naturală” a consumului de resurse energetice, în termeni de energie dar și mijloace financiare, mai poate fi descris și de următoarele beneficii:   1. Reducerea emisiilor de gaze cu efect de seră -    * Prin încurajarea utilizării echipamentelor mai eficiente din punct de vedere energetic, politicile de etichetare energetică contribuie la reducerea emisiilor de gaze cu efect de seră, care sunt responsabile pentru schimbările climatice. Acest lucru contribuie în mod direct la îndeplinirea obiectivelor naționale și internaționale de reducere a emisiilor. 2. Îmbunătățirea calității aerului -    * Echipamentele eficiente energetic tind să utilizeze tehnologii mai avansate și mai curate, reducând astfel emisiile de poluanți atmosferici (altele decât emisiile de gaze cu efect de seră). Acest lucru poate avea un impact pozitiv asupra calității aerului, reducând problemele de sănătate legate de poluarea aerului, cum ar fi bolile respiratorii și cardiovasculare. 3. Promovarea inovației și a competitivității -    * Cerințele stricte și standardele ridicate impuse de politicile de etichetare energetică stimulează inovația în rândul producătorilor. Aceștia sunt încurajați să dezvolte produse noi și mai eficiente, ceea ce poate conduce la o competitivitate crescută pe piața internațională. 4. Crearea de locuri de muncă -    * Tranziția către tehnologii și produse mai eficiente energetic necesită dezvoltarea și implementarea acestora, ceea ce poate genera noi locuri de muncă în sectoare precum producția, cercetarea și dezvoltarea, și instalarea echipamentelor eficiente energetic. 5. Creșterea conștientizării și educației consumatorilor -    * Etichetele energetice oferă informații clare și accesibile consumatorilor cu privire la consumul de energie al produselor. Acest lucru educă consumatorii despre importanța eficienței energetice și îi ajută să facă alegeri mai informate și mai responsabile din punct de vedere ecologic. 6. Reducerea dependenței energetice -    * Politicile de etichetare energetică ajută la reducerea consumului total de energie, ceea ce poate diminua dependența de importurile de energie și poate contribui la securitatea energetică națională. 7. Creșterea valorii proprietăților -    * Proprietățile echipate cu aparate eficiente energetic tind să fie mai atractive pe piața imobiliară, ceea ce poate crește valoarea de revânzare a acestora. Un aspect caracteristic locuințelor, este că apartamentele sau casele individuale eficiente energetic oferă un confort sporit locuitorilor. |
| **5. Compatibilitatea proiectului actului normativ cu legislația UE** |
| ***5.1. Măsuri normative necesare pentru transpunerea actelor juridice ale UE în legislația națională***  Prezenta hotărâre are drept obiectiv stabilirea unui cadru juridic pentru furnizarea de informații armonizate referitoare la parametrii unui șir de echipamente cu impact energetic prin intermediul etichetei energetice, pentru a permite utilizatorilor finali să facă o alegere în cunoștință de cauză la achiziționarea acestora. Un alt rezultat urmărit de aceste politici este îmbunătățirea siguranței, protecției sănătății și eficienței economice și ecologice a economiei naționale.  În cadrul exercițiului actual de modificare a Hotărârii Guvernului nr. 1003/2014, următoarele modificări și completări sunt operate:  I. transpunerea unor regulamente europene noi:  1. Regulamentul delegat (UE) 2015/1094 în ceea ce privește etichetarea energetică a dulapurilor frigorifice de depozitare profesionale;  2. Regulamentul delegat (UE) 2015/1186 în ceea ce privește etichetarea energetică a aparatelor pentru încălzire locală;  3. Regulamentul delegat (UE) 1254/2014 cu privire la cerințele de etichetare energetică aplicabile unităților de ventilație rezidențiale;  4. Regulamentul delegat (UE) 2015/1187 în ceea ce privește etichetarea energetică a cazanelor cu combustibil solid și a pachetelor de cazan cu combustibil solid, instalații de încălzire suplimentare, regulatoare de temperatură și dispozitive solare;  5. Regulamentul (UE) nr. 2023/1669 în ceea ce privește etichetarea energetică a telefoanelor inteligente și a tabletelor de tip „slate.  II. modificarea unor regulamente disponibile și incluse la zi în anexă la HG 1003/2014:  6. Regulamentul cu privire la cerințele de etichetare energetică a uscătoarelor de rufe de uz casnic cu tambur, din anexa nr.1 la hotărârea prenotată, care transpune Regulamentul delegat (UE) nr. 392/2012;  7. Regulamentul cu privire la cerințele de etichetare energetică a aparatelor de climatizare, din anexa nr.2 la hotărârea prenotată, care transpune Regulamentul delegat (UE) nr. 626/2011 ;  8. Regulamentul cu privire la cerințele de etichetare energetică a cuptoarelor și a hotelor de bucătărie de uz casnic, din anexa nr.3 la hotărârea prenotată, care transpune Regulamentul delegat (UE) nr. 65/2014;  9. Regulamentul cu privire la cerințele de etichetare energetică a instalațiilor pentru încălzirea apei, a rezervoarelor pentru apă caldă și a pachetelor de instalație pentru încălzirea apei și dispozitiv solar, din anexa nr.10 la hotărârea prenotată, care transpune Regulamentul delegat (UE) nr. 812/2013;  10. Regulamentul cu privire la cerințele de etichetare energetică a instalațiilor pentru încălzirea incintelor, a instalațiilor de încălzire cu funcție dublă, a pachetelor de instalație pentru încălzirea incintelor, regulator de temperatură și dispozitiv solar și a pachetelor de instalație de încălzire cu funcție dublă, regulator de temperatură și dispozitiv solar, din anexa nr.11 la hotărârea prenotată, care transpune Regulamentul delegat (UE) nr. 811/2013.  Gradul de transpunere a fiecărui articol din regulamentele sus-menționate pot fi vizualizat în tabelele de concordanță elaborate în acest sens. Acestea, împreună cu proiectele regulamentelor urmează fi supuse expertizei de compatibilitate cu Legislația UE.  Precizăm că în cadrul acestui exercițiu s-a urmărit transpunerea parțială a regulamentelor UE, astfel cum au fost adaptate și adoptate de Consiliul Ministerial al Comunității Energetice. |
| ***5.2. Măsuri normative care urmăresc crearea cadrului juridic intern necesar pentru implementarea legislației UE*** |
| Prezenta hotărâre transpune la nivel național pentru prima dată un număr de 4 regulamente UE, iar în cazul a 5 regulamente se urmărește alinierea acestora la versiunile modificate de Comisie Europeană. Titlurile tuturor actelor normative europene au fost listate mai sus.  Condițiile care impulsionează exercițiul de transpunere și implementare, dar și de aliniere continuă, a cadrului juridic național la cel European sunt statutul de Parte Contractantă a Republicii Moldova la Tratatul de instituire a Comunității Energetice, precum și statutul de țară candidat la aderare la Uniunea Europeană. Respectiv, Republica Moldova s-a angajat să transpună la nivel național acquis-ul comunitar, astfel încât în procesul de procurare a produselor cu impact energetic, consumatorii să fie informați corespunzător despre performanța energetică și alți parametri relevanți ai echipamentelor și produselor disponibile pe piață. |
| **6. Avizarea și consultarea publică a proiectului actului normativ** |
| În scopul respectării prevederilor Legii nr. 239/2008 privind transparența în procesul decizional, anunțul privind inițierea procesului de elaborare a Proiectului Hotărârii Guvernului a fost plasat pe pagina web oficială a Ministerului Energiei, compartimentul „Transparență decizională, consultări publice” și pe portalul guvernamental.  [Anunț de inițiere a procesului de elaborare a Proiectul Hotărârii de Guvern cu privire la modificarea Hotărârii Guvernului nr. 1003/2014 pentru aprobarea regulamentelor privind cerințele de etichetare energetică a unor produse cu impact energetic. Particip.gov.md](https://particip.gov.md/ro/document/stages/anunt-de-initiere-a-procesului-de-elaborare-a-proiectul-hotaririi-de-guvern-cu-privire-la-modificarea-hotararii-guvernului-nr-10032014-pentru-aprobarea-regulamentelor-privind-cerintele-de-etichetare-energetica-a-unor-produse-cu-impact-energetic/13036)  Respectând prevederile Legii nr. 239/2008 privind transparența decizională vor fi organizate consultări publice cu participarea tuturor părților interesate. |
| **7. Concluziile expertizelor** |
| În scopul respectării art. 34 și 37 din Legea nr. 100/2017 cu privire la actele normative, proiectul de hotărâre va fi supus expertizei anticorupție de către Centrul Național Anticorupție, expertizei de compatibilitate de către Centrul de Armonizare a Legislației și respectiv expertizei juridice de către Ministerul justiției. |
| **8. Modul de încorporare a actului în cadrul normativ existent** |
| Prezentul proiect de hotărâre urmărește modificarea *Hotărârii Guvernului nr. 1003/2014 pentru aprobarea regulamentelor privind cerințele de etichetare energetică a unor produse cu impact energetic.*  Alte acte normative noi necesare a fi adoptate pentru implementarea prevederilor în cauză nu au fost identificate. |
| **9. Măsurile necesare pentru implementarea prevederilor proiectului actului normativ** |
| Implementarea politicilor de etichetare energetică a produselor cu impact energetic vizate de prezenta notă informativă presupune, în primă instanță, aprobarea proiectului Hotărârii Guvernului pentru modificarea Hotărârii Guvernului nr. 1003/2014 pentru aprobarea regulamentelor privind cerințele de etichetare energetică a unor produse cu impact energetic.  Din punct de vedere instituțional, careva modificări nu se prevăd. Implementarea HG nr. 1003/2014 va fi efectuată inclusiv prin prisma prevederilor Legii nr. 306/2023 cu privire la etichetarea produselor cu impact energetic, care prevede următoarele:   * Inspectoratul de Stat pentru Supravegherea Produselor Nealimentare și Protecția Consumatorilor, va asigura implementarea politicilor respective prin realizarea măsurilor de supraveghere a pieței; * Instituția publică de suport în implementarea politicii statului în domeniul eficienței energetice și al promovării utilizării energiei din surse regenerabile , i.e. Centrul Național pentru Energie Durabilă, în coordonare cu Inspectoratul, va întreprinde și implementa măsuri de promovare și creștere a gradului de conștientizare de către public a importanței etichetei pneurilor și beneficiile acesteia.   Implementarea hotărârii va depinde strict de disciplina producătorilor și importatorilor, de informarea și monitorizarea riguroasă efectuate de instituțiile responsabile, precum și de educarea continuă a actorilor pieței cu privire la cerințele, condițiile și avantajele produselor cu performanțe energetice superioare. Este absolut necesar să se stabilească raporturi eficiente și ferme de colaborare între toți actorii pieței: Inspectoratul de Stat pentru Supravegherea Produselor Nealimentare și Protecția Consumatorilor, care are datoria de a verifica și monitoriza fără abatere, agenții economici care introduc produsele pe piață, și consumatorii – atât persoanele juridice, cât și cele fizice – care achiziționează produse cu impact energetic.  Având în vedere obligația statelor membre de a impune sancțiuni drastice și mecanisme stricte pentru respectarea prevederilor noilor regulamente privind etichetarea produselor cu impact energetic, este esențial să se modifice urgent Codul Contravențional (de exemplu, articolul 344) pentru a include sancțiuni severe pentru nerespectarea noilor reguli, similare celor deja existente pentru aplicarea marcajului „CE” (politici de proiectare ecologică). |

1. [Decision of the Ministerial Council of the Energy Community D/2018/3/MC-EnC: adapting and implementing Regulation (EU) 2017/1369 of the European Parliament and of the Council setting a framework for energy labelling, and certain Delegated Regulations on energy-related products](https://www.energy-community.org/dam/jcr:71eba045-9f4d-4d8c-8ebe-2a664e88ab98/Decision_2018_03_MC-EnC_EEReg_112018.pdf)  [↑](#footnote-ref-1)
2. [Decision of the Ministerial Council of the Energy Community D/2014/02/MC-EnC adapting certain Delegated Regulations on energy related products](https://www.energy-community.org/dam/jcr:8f66e6de-27d4-4fb5-b99f-52bf3a1569ce/Decision_2014_02_MC_EE.pdf) [↑](#footnote-ref-2)
3. [Decision of the Ministerial Council of the Energy Community D/2018/3/MC-EnC: adapting and implementing Regulation (EU) 2017/1369 of the European Parliament and of the Council setting a framework for energy labelling, and certain Delegated Regulations on energy-related products](https://www.energy-community.org/dam/jcr:71eba045-9f4d-4d8c-8ebe-2a664e88ab98/Decision_2018_03_MC-EnC_EEReg_112018.pdf)  [↑](#footnote-ref-3)
4. „About the energy label and ecodesign, Energy Savings” – [Pagina web a Comisiei Europene](https://commission.europa.eu/energy-climate-change-environment/standards-tools-and-labels/products-labelling-rules-and-requirements/energy-label-and-ecodesign/about_en) [↑](#footnote-ref-4)
5. Drept ”*externalitate negativă*” este definit efectul secundar sau consecința unei activități industriale sau comerciale care afectează alte părți fără ca acest lucru să fie reflectat în costul bunurilor sau serviciilor implicate. [↑](#footnote-ref-5)
6. [EPREL Public website (europa.eu)](https://eprel.ec.europa.eu/screen/home) [↑](#footnote-ref-6)
7. Global Appliance Testing Costs Catalogue, 2019, elaborate în cadrul inițiativei ”Super-efficient Equipment and Appliances Deployment /SEAD/” ([link](https://www.clasp.ngo/research/all/sead-global-appliance-testing-costs-catalogue/?success=1)) [↑](#footnote-ref-7)
8. Importurile Republicii Moldova în anii 2020-2022 ([link](https://statistica.gov.md/files/files/serii_de_timp/comert_exterior/serii_anuale/Com_Ext_tari_marfa/IMPORT_R_Moldova_Marfuri_4_Cifre_NCM_Tari_2020-2022.xlsx)) [↑](#footnote-ref-8)
9. Importurile Republicii Moldova în anul 2023 ([link](https://statistica.gov.md/files/files/serii_de_timp/comert_exterior/serii_anuale/rom/IMPORT_R_Moldova_Marfuri_Tari_Anul_2023_Date_provizorii_4_Cifre_NCM.xlsx)) [↑](#footnote-ref-9)
10. E. Geilinger, M. Janssen, P. H. Pedersen, P. Huggins, E. Bush, „Best available technology of plug-in refrigerated cabinets, beverage coolers and ice cream freezers and the challenges of measuring and comparing energy efficiency, 2015 ([link](https://www.google.com/url?sa=t&rct=j&q=&esrc=s&source=web&cd=&cad=rja&uact=8&ved=2ahUKEwjK8fD0ye-HAxXmJxAIHQZPAKQQFnoECBMQAQ&url=https%3A%2F%2Fstorage.topten.eu%2Fsource%2Ffiles%2FEEDAL13_Eva_Geilinger_BAT_Professional_Refrigerators.pdf&usg=AOvVaw0FrNoAv03nTp33kQ7tsj-8&opi=89978449)) [↑](#footnote-ref-10)
11. <https://www.topten.eu/private> [↑](#footnote-ref-11)
12. Activitatea si pozitia financiara a agentilor economici dupa marime si activitati economice pe Activitati economice, Marimea intreprinderilor, Indicatori și Ani ([link](https://statbank.statistica.md/PxWeb/pxweb/ro/40%20Statistica%20economica/40%20Statistica%20economica__24%20ANT__ANT030/ANT030040.px/table/tableViewLayout2/?rxid=9a62a0d7-86c4-45da-b7e4-fecc26003802)) [↑](#footnote-ref-12)
13. La acest calcul s-a luat în considerare o valoare medie la zi a tarifelor la energia electrică de 2,5 MDL/kWh [↑](#footnote-ref-13)
14. Assessment of the Grid Emission Factor of Moldova’s Electricity System, MESA, 2024 ([link](https://mediu.gov.md/sites/default/files/Documente%20atasate%20Advance%20Pagines/Grid_Emission_Factor_of_Moldova_electricity_system_assessment_final.pdf)) [↑](#footnote-ref-14)